Okawix:Okawix-doc.item9/ia

Le button Cercar un parola in iste pagina : permitte trovar le occurrentias de un date catena de characteres intra le pagina presente in le quadro principal. Quando tu clicca super iste button, un fenestretta de dialogo Cercar appare. Entra in le campo de texto qualcunque catena de characteres cuje occurrentias, si existe, tu vole trovar.

Marca le quadrato Match case si tu vole que le recerca sia sensibile al differentia inter majusculas e minusculas, dismarca lo alteremente. (Si iste option es marcate e tu cerca per exemplo le occurrentias del parola "statos", alora le occurrentias del parola "Statos" non essera trovate, proque "Statos" comencia con un majuscula, contrarimente a "statos".)

Marca le quadrato Wrap si tu vole que le recerca continua in le alto del pagina quando su fin ha essite attingite (dismarca lo alteremente).

Tu pote tamben definir le direction del recerca: de alto a basso si Down es seligite, de basso in alto si Up es seligite.

Alora clicca super Find Next pro comenciar le recerca. Si existe, le prime occurrentia del catena de characteres es colorate in blau. Clicca de novo pro trovar le secunde occurrentia, si existe, e de novo pro trovar le tertie occurrentia, ... Si nulle occurrentia (ulterior) se trova in le pagina, tu videra le message "The text you entered was not found" (a minus que le quadrato Wrap non es marcate).

Clicca super Cancel pro clauder le fenestretta de dialogo Cercar.